Der bliver delt smagsprøver ud til de interesserede kunder i Vorupør. Og dem er der mange af. For her midt på sommeren er det istid, og det udnytter Ismejeriet Thy til at prøve en ny slags is af. Det overrasker mig faktisk, hvor stor efterspørgsel der er – også her i Thy, siger Claus Grønkjær Sørensen, der er ismand hos Ismejeriet Thy. Det er vegansk is, der er på programmet denne sommer, for der er koen blevet lagt på is. Tror at det kan komme langt Derfor er alle de 16 slags is, der blev serveret for strandgæsterne i Vorupør, baseret på enten havre, ris eller kokos. Men for Claus Grønkjær Sørensen handler det ikke om at lave en slags is, der kun henvender sig til veganere. - Jeg vil ikke bare lave is til en person, der ikke kan tåle mælk eller som er veganer. Jeg vil gerne lave en is, som vi alle sammen kan spise. Hvis jeg kan ramme det i Thy, så tror jeg på, at vi kan komme langt ud med det Godkendt af veganer En af dem, der smagte isen hos ismanden i Thy, er Katrine Brenøe fra Virum. Hun har været veganer gennem ti og, og hos hende blev isen godkendt. - Det smager sindssyg godt. Virkelig. Nu har jeg været ude i lidt af hvert med iskrystaller og ting og sager, men jeg synes faktisk, at det smager virkelig godt, siger Katrine Brenøe. Hvis du vil smage veganer-isen, kan du købe den i butikker, der forhandler mærket Naturlig, som Ismejeriet i Thy leverer til.

Referat:
Ismejeriet Thy eksperimenterer med vegansk is, og det fik strandgæsterne i Vorupør søndag lov til at smage.